

ΕΛΛΗΝΙΚΗ ΔΗΜΟΚΡΑΤΙΑ

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Κοραή 36 & Αγίου Γερασίμου, Μοσχάτο, Τ.Κ 18345

Γραφείο Δημάρχου

Τηλ. επικ.: 2132019630-631

**ΕΙΣΗΓΗΣΗ ΔΗΜΑΡΧΟΥ**

**Θέμα: Αίτημα για μετονομασία του Πάρκου Εθνικής Αντιστάσεως με την προσθήκη του ονόματος «Μανώλης Γλέζος»**

Με αφορμή το πέρασμα των 100 χρόνων από τη γέννηση του Μανώλη Γλέζου (09/09/1922-30/03/2020), προτιθέμεθα να προχωρήσουμε σε μία πράξη, φόρο τιμής στη δράση του, **με την μετονομασία του Πάρκου Εθνικής Αντιστάσεως στο Μοσχάτο σε Πάρκο Εθνικής Αντιστάσεως-Μανώλης Γλέζος.**

Ο Μανώλης Γλέζος αποτέλεσε ιστορική προσωπικότητα της Ελλάδας. Έλληνας πολιτικός της Αριστεράς, ήρωας της Εθνικής Αντίστασης, δημοσιογράφος και συγγραφέας, για ένα διάστημα κρυβόταν σε οικία της οδού Λυκούργου, πολύ κοντά στην εν λόγω πλατεία. Η ονοματοδοσία του πάρκου Εθνικής Αντίστασης-Μανώλης Γλέζος αποτελεί μία συμβολική κίνηση, ως ελάχιστο φόρο τιμής σε έναν άνθρωπο που πρόσφερε τόσα πολλά στη χώρα μας.

Ο ΔΗΜΑΡΧΟΣ ΜΟΣΧΑΤΟΥ-ΤΑΥΡΟΥ

**Ανδρέας Γ. Ευθυμίου**