

ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 16/11/2022

**ΠΕΡΙΦΕΡΕΙΑ ΑΤΤΙΚΗΣ Αρ.πρωτ.: Δ.Υ.**

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

& ΑΝΘΡΩΠΙΝΟΥ ΔΥΝΑΜΙΚΟΥ

Κοραή 36 & Αγ. Γερασίμου, τ.κ. 18345

Προς: ΔΗΜΟΤΙΚΟ ΣΥΜΒΟΥΛΙΟ

ΕΙΣΗΓΗΤΙΚΟ ΣΗΜΕΙΩΜΑ

**Θ Ε Μ Α :** **‘’Λήψη απόφασης για την έγκριση του υπ’ αριθμ. 1/01-11-2022 Πρακτικού-Γνωμοδότησης της Επιτροπής του άρθρου 199 παρ.6 του Ν.3463/2006, που αφορά την καταστροφή-εκποίηση κινητού υλικού του Δήμου Μοσχάτου-Ταύρου’’**

Κύριε Πρόεδρε,

Αφού λάβετε υπ’ όψιν τις διατάξεις :

1. του άρθρου 199 παρ. 6 του Ν.3463/2006 (Φ.Ε.Κ. 114/Α΄/08-06-2006)- Κύρωση Κώδικα Δήμων και Κοινοτήτων
2. των άρθρων 65 & 285 του Ν. 3852/2010 (Φ.Ε.Κ. 87/Α΄/07-06-2010)- Πρόγραμμα Καλλικράτης.
3. την υπ’ αριθμ. 232/23-10-2019 απόφαση του Δημοτικού Συμβουλίου – Συγκρότηση Επιτροπής καταστροφής αντικειμένων άνευ αξίας .
4. την υπ’ αριθμ. 525/22-6-2022 απόφαση Δημάρχου – Ορισμός υπαλλήλου με τον αναπληρωτή του, ως μέλος της Επιτροπής εκποίησης και καταστροφής Ηλεκτρονικού υλικού στον Δήμο και τα Νομικά Πρόσωπα του Δήμου.
5. την υπ’ αριθμ. 769/21-09-2022 απόφαση Δημάρχου – Ορισμός υπαλλήλου για τη γραμματειακή υποστήριξη της Επιτροπής καταστροφής άχρηστου υλικού.

Παρακαλούμε όπως εγκρίνετε το συνημμένο με αρ. 1/01-11-2022 Πρακτικό- Γνωμοδότηση της Επιτροπής του Άρθρου 199 περί καταστροφής – εκποίησης κινητού υλικού. Η αρμόδια Επιτροπή, μετά από επιτόπιο έλεγχο που διενήργησε στους χώρους του υπογείου του πρώην Δημαρχείου Ταύρου (οδός Πειραιώς και Επταλόφου), διαπίστωσε ότι υπάρχει προσωρινά αποθηκευμένο το κάτωθι κινητό υλικό :

|  |  |  |
| --- | --- | --- |
| α/α | ΤΥΠΟΣ ΣΥΣΚΕΥΗΣ - ΑΝΤΙΚΕΙΜΕΝΟΥ | ΠΟΣΟΤΗΤΑ |
| 1. | Φωτοτυπικό PANASONIC | 1 |
| 2. | Φωτοτυπικό CANON | 1 |
| 3. | Φωτοτυπικά WORKIO | 3 |
| 4. | Φωτοτυπικό DIALTA | 1 |
| 5. | Fax PANASONIC | 1 |
| 6. | Air condition οροφής με σειριακό αριθμό 5250000066105 | 1 |
| 7. | Αφυγραντήρας REMOVE | 1 |
| 8. | Συσκευές τηλεφώνου | 7 |
| 9. | Εκτυπωτής HEWLETT PACKARD | 1 |
| 10. | Οθόνη υπολογιστή TURN | 1 |
| 11. | Πύργοι υπολογιστών ( NEC , QUEST ) | 2 |
| 12. | Καρέκλες | 3 |
| 13. | Γραφεία | 4 |
| 14. | Σακούλες απορριμμάτων με άδεια μελάνια εκτυπωτών | 4 |
| 15. | Πληκτρολόγιο | 1 |

Η εν λόγω Επιτροπή, κατά τον έλεγχο που πραγματοποίησε, διαπίστωσε ότι όλα τα ως άνω αναφερόμενα είδη καμία εξυπηρέτηση δεν προσφέρουν πλέον στις ανάγκες του Δήμου, είναι ασύμφορα προς επισκευή και πολύ παλαιάς τεχνολογίας, ενώ παράλληλα επιφέρουν περιβαλλοντικό πρόβλημα, δημιουργούν εστίες μόλυνσης στους χώρους αποθήκευσής τους και καταλαμβάνουν πολύτιμο λειτουργικό χώρο.

Ως εκ τούτου, γνωμοδοτεί–προτείνει προς το Δημοτικό Συμβούλιο την προώθηση προς εκποίηση ή καταστροφή των ανωτέρω αναγραφομένων υλικών και την προώθηση προς ανακύκλωση όσων εξ αυτών δεν εκτιμηθούν ως εκποιήσιμα, διότι είναι **ακατάλληλα** προς χρήση και **επικίνδυνα** για την υγεία των εργαζομένων στους χώρους αποθήκευσής τους.

Η ΔΙΕΥΘΥΝΤΡΙΑ ΔΙΟΙΚΗΤΙΚΩΝ ΥΠΗΡΕΣΙΩΝ

ΡΟΥΧΑ ΕΛΕΝΗ

ΠΕ1Α΄