**

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 29.11.2022**

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

Τηλέφωνο : 2132019626

**Προς: Τον Πρόεδρο**

**και τα Μέλη του Δημοτικού Συμβουλίου**

**Κοινοποίηση: Δήμαρχο**

**Γενικό Γραμματέα**

**Αντιδημάρχους**

**ΘΕΜΑ: Απάντηση στην πρόταση της κίνησης «Πολίτες σε Δράση για την Ανατροπή» για τους συντελεστές του ενιαίου ανταποδοτικού τέλους καθαριότητας και φωτισμού 2023.**

Επί της πρότασης της κίνησης «Πολίτες σε Δράση για την Ανατροπή» η οποία προτείνει αναλογικές μειώσεις και αυξήσεις σε συντελεστές του Ενιαίου Ανταποδοτικού Τέλους Καθαριότητας και Φωτισμού για το 2023, η Οικονομική Υπηρεσία θεωρεί ότι το θέμα αφορά αποκλειστικά και μόνο το Δημοτικό Συμβούλιου του Δήμου μας, στην βάση ότι το αποτέλεσμα που προκύπτει από την πρόταση δεν διαφοροποιεί ουσιαστικά τα οικονομικά δεδομένα.

Σημειώνουμε ότι στον Προϋπολογισμό των Δημοτικών Τελών 2023, ενόψει της απόφασης του Δ.Σ., πρέπει να συνυπολογισθούν και τα εξής:

Η αβεβαιότητα της οικονομικής συγκυρίας και η οικονομική κρίση, η οποία επηρεάζει το κόστος με μεγάλες ανατιμήσεις στην ενέργεια, στα καύσιμα και λιπαντικά, στην συντήρηση των οχημάτων του Δήμου. Η αύξηση του μισθολογικού κόστους και η προοπτική αύξησης του Τέλους Ταφής (έως διπλασιασμό του κόστους).

Να σημειωθεί επίσης ότι εντός του 2023 αναμένονται δικαστικές αποφάσεις που αφορούν τις διεκδικήσεις εργαζομένων για την μετατροπή της σύμβασης τους σε αορίστου χρόνου, καθώς και η επαναφορά εργαζομένων, εφόσον δικαιωθούν και οι οποίοι δεν εργάζονται σήμερα.

Ακόμη στο επικείμενο Οργανόγραμμα θα προταθεί να προστεθούν θέσεις εκτάκτων υπαλλήλων (ΙΔΟΧ).

**Η Αναπληρώτρια Προϊστάμενος Οικονομικών Υπηρεσιών**

**Ελένη Ρουχά**